長安秋夜懷陳京昆季
作者：武元衡
朝代：唐

paragraphs: 鐘鼓九衢絕，出門千里同。
遠情高枕夜，秋思北窗空。
靜見煙凝燭，閑聽葉墜桐。
玉壺思洞徹，瓊樹憶葱籠。
螢影疎簾外，鴻聲暗雨中。
羇愁難會面，嬾慢責微躬。
甲乙科攀桂，圖書閣踐蓬。
一瓢非可樂，六翮未因風。
寥落悲秋盡，蹉跎惜歲窮。
明朝不相見，流淚菊花叢。